open-index/open-wikipedia-markdown huggingface dataset:
ज़रा सी ज़िन्दगी

**ज़रा सी ज़िन्दगी** 1983 में बनी हिन्दी भाषा की है। इसका निर्देशन के बालाचंदर द्वारा किया गया और मुख्य कलाकार कमल हासन और अनीता राज हैं। यह निर्देशक की अपनी ही एक तमिल फ़िल्म की रीमेक है। 

## संक्षेप
दर्शनशास्त्र में एम.ए. करने वाला युवक राकेश (कमल हासन) नौकरी की तलाश में बिहार से दिल्ली आता है। राकेश अपने बंगाली मित्र अमित के साथ झुग्गी-झोपड़ी में रहता है। एक दिन अमित का मित्र तिलक पंजाब से वहां रहने आ जाता है। एक दिन राकेश एक बस स्टॉप पर कुसुम (अनीता राज) नाम की लड़की को देखता है। राकेश उसका सामान रेलवे स्टेशन तक पहुँचाने की पेशकश करता है क्योंकि उस दिन बस सेवा बंद रहती है और टैक्सी चालक हड़ताल पर रहते हैं। रेलवे स्टेशन पहुँचने पर कुसुम राकेश को पैसे देती है। जिस पर राकेश जवाब देता है कि उसके पास नोट खुला करने के लिए पैसे नहीं हैं। कुसुम को लगता है कि वह उसे ठगने की कोशिश कर रहा है। वह उसे पंजाबी भाषा में सुनाती है लेकिन राकेश उसे बताता है कि वह पंजाबी जानता है।

एक बार राकेश एक आदमी का पीछा करता है। वह आदमी एक घर में घुसता है। राकेश उसके पीछे दौड़ता हुआ उस घर तक पहुँचता है और कुसुम खटखटाने के बाद दरवाज़ा खोलती है। राकेश को पता चलता है कि वह आदमी कुसुम का पिता है। राकेश पैसों के बारे में बताता है और कुसुम राकेश को पैसे लौटा देती है। कुसुम एक छोटी-मोटी मंच अभिनेत्री है। कुसुम राकेश के घर जाती है और उसे अपने नाटक के निर्देशक से मिलवाती है। वो ऐसा इसलिए करती है ताकि वह कुछ पैसे कमा सके क्योंकि उसे पता चलता है कि राकेश बेरोजगार है। कुसुम राकेश को अपने निर्देशक प्रताप (मज़हर ख़ान) से मिलवाती है, जो घमंडी और गुस्सैल स्वभाव का है। प्रताप को कुसुम को चाहता है। इसलिए प्रताप राकेश और कुसुम के बीच दोस्ती बर्दाश्त नहीं कर पता है। प्रताप राकेश को उसकी अवज्ञा करने के कारण ड्रामा कंपनी से निकाल देता है। वहीं राकेश साक्षात्कार लेने वालों के साथ दुर्व्यवहार करता है और अपनी शैक्षिक योग्यता के प्रमाण पत्र फाड़ लेता है।

## मुख्य कलाकार
* कमल हासन — राकेश कुमार शास्त्री
* अनीता राज — कुसुम
* अर्जुन चक्रवर्ती — तिलक
* निलू फुले — जग्गू, कुसुम के पिता 
* करण राज़दान — अमित 
* मज़हर ख़ान — प्रताप शर्मा  
* श्रीराम लागू — राकेश के पिता 
* सुलोचना लाटकर — राकेश की माता 
* अरुण बक्शी — अरुण कुमार 

## संगीत

## सन्दर्भ

## बाहरी कड़ियाँ
* 

श्रेणी:1983 में बनी हिन्दी फ़िल्म
श्रेणी:लक्ष्मीकांत–प्यारेलाल द्वारा संगीतबद्ध फिल्में
मैनिफेस्ट (धारावाहिक)

***मैनिफेस्ट***  (Manifest) जेफ रेक द्वारा निर्मित एक अमेरिकी अलौकिक ड्रामा टेलीविजन धारावाहिक है, जो 24 सितंबर 2018 को एनबीसी पर प्रसारित हुआ था। इसकी कहानी एक वाणिज्यिक विमान के यात्रियों और चालक दल पर केंद्रित है, जो साढ़े पांच साल तक मृत माने जाने के बाद अचानक फिर से जीवित हो जाता है। इसमें मेलिसा रॉक्सबर्ग, जोश डलास, एथेना करकनिस, जे.आर. रामिरेज़, लूना ब्लेज़, जैक मेसिना, परवीन कौर, मैट लॉन्ग, होली टेलर, डेरिल एडवर्ड्स और टाई डोरन शामिल हैं। इस टीवी धारावाहिक के समाप्त होने से पूर्व इसे नेटफ्लिक्स में जोड़ा गया था। जिसके पश्चात तुरंत देखने वाले चार्ट में यह शीर्ष पर पहुंच गया। इसकी लोकप्रियता के कारण *मैनिफेस्ट* को चौथे और अंतिम सीज़न के लिए फिर से नामित किया गया, जिसमें बीस एपिसोड शामिल थे। इस धारावाहिक का पहला भाग 4 नवंबर 2022 को और दूसरा भाग 2 जून 2023 को आरम्भ हुआ। 

## निर्माण
23 अगस्त 2017 को एनबीसी ने प्रोडक्शन को पायलट डालने की प्रतिबद्धता दी। पायलट को जेफ रेक ने लिखा था, जो रॉबर्ट ज़ेमेकिस और जैक रैपके के साथ कार्यकारी निर्माता के रूप में भी काम करने के लिए तैयार थे।
जैकी लेविन को सह-कार्यकारी निर्माता के रूप में काम करने की उम्मीद थी। पायलट से जुड़ी प्रोडक्शन कंपनियों में कॉम्पारी एंटरटेनमेंट और वार्नर ब्रदर्स टेलीविज़न शामिल थे।**** जनवरी 2018 में एनबीसी ने प्रोडक्शन को एक पायलट ऑर्डर दिया। और साथ हीं यह भी आज्ञा दी कि डेविड फ्रैंकल पायलट का निर्देशन और कार्यकारी निर्माण करेंगे।

## सन्दर्भ

श्रेणी:अमेरिकी टेलिविज़न शृंखलाएँ
एलिजाबेथ होम्स

**एलिजाबेथ ऐनी होम्स** (जन्म 3 फरवरी 1984) एक अमेरिकी जैव प्रौद्योगिकी उद्यमी हैं जिन्हें उनकी रक्त परीक्षण कंपनी थेरानोस के संबंध में धोखाधड़ी का दोषी ठहराया गया। कंपनी का मूल्यांकन तब और बढ़ गया जब उन्होंने दावा किया कि रक्त परीक्षण में क्रांतिकारी बदलाव किया है और ऐसी विधियां विकसित की हैं जिनमें बहुत कम मात्रा में रक्त की आवश्यकता होती है जैसे कि उंगली में सुई चुभाने से। *[[फ़ोर्ब्स]]* ने 2015 में  होम्स की कंपनी के 9 बिलियन डॉलर के मूल्यांकन के आधार पर उन्हें संयुक्त राज्य अमेरिका की सबसे युवा और सबसे धनी स्व-निर्मित महिला अरबपति बताया था। अगले वर्ष, जैसे ही थेरानोस के दावों के बारे में धोखाधड़ी के खुलासे होने लगे फोर्ब्स ने होम्स की कुल संपत्ति के अपने अनुमान को शून्य कर दिया और *फॉर्च्यून* ने "दुनिया के 19 सबसे निराशाजनक नेताओं" पर अपने फीचर लेख में उनका नाम लिया।
## आरंभिक जीवन
एलिजाबेथ होम्स का जन्म 3 फरवरी 1984 को वॉशिंगटन, डी॰ सी॰ में हुआ। उनके पिता क्रिश्चियन रासमस होम्स चतुर्थ एक ऊर्जा कंपनी एनरॉन में उपाध्यक्ष थे जो बाद में लेखा धोखाधड़ी घोटाले के बाद दिवालिया हो गयी। उनकी मां नोएल ऐनी, कांग्रेस समिति की कर्मचारी के रूप में काम करती थीं। एलिजाबेथ होम्स आंशिक रूप से डेनिश वंश की हैं। होम्स ने ह्यूस्टन के सेंट जॉन्स स्कूल से हाई स्कूल की पढ़ाई पूरी की।
## सन्दर्भ

## बाहरी कड़ियाँ

* USPTO द्वारा स्वीकृत अमेरिकी पेटेंट की सूची जिसमें होम्स को आविष्कारक के रूप में सूचीबद्ध किया गया है   (4 जनवरी, 2022 तक 120 पेटेंट)
* 
*  

श्रेणी:1984 में जन्मे लोग
श्रेणी:जीवित लोग
शांभवी चौधरी

**शांभवी चौधरी** (जन्म: 15 जून 1998) एक भारतीय राजनीतिज्ञा तथा वे वर्तमान में समस्तीपुर लोक सभा निर्वाचन क्षेत्र से सांसद हैं। वे लोक जनशक्ति पार्टी (रामविलास) दल की राजनेत्री हैं।

## सन्दर्भ
श्रेणी:जीवित लोग
श्रेणी:1998 में जन्मे लोग
श्रेणी:भारतीय राजनीतिज्ञ
श्रेणी:सांसद
श्रेणी:सांसद लोकसभा
इकरा चौधरी

**इकरा चौधरी** (जन्म: 26 अगस्त 1994) एक भारतीय राजनीतिज्ञा तथा वर्तमान में कैराना लोक सभा निर्वाचन क्षेत्र से सांसद हैं। वे समाजवादी पार्टी दल की राजनेत्री हैं। वह एक मुस्लिम गुज्जर परिवार से ताल्लुक रखती हैं। 2024 के आम चुनाव के दौरान इकरा ने भारतीय जनता पार्टी के प्रदीप कुमार को 69,116 मतों के अंतर से हराकर कैराना से संसद सदस्य बनने का गौरव प्राप्त किया।
## इन्हें भी देखें
नवाब तालाब कैराना 
## सन्दर्भ

श्रेणी:जीवित लोग
श्रेणी:1994 में जन्मे लोग
श्रेणी:सांसद
श्रेणी:सांसद लोकसभा
मेरे हमसफ़र (धारावाहिक)

मेरे हमसफ़र (अनुवाद: मेरा साथी या जीवन साथी) एक रोमांटिक पाकिस्तानी नाटक टेलीविजन श्रृंखला है, जिसका निर्माण हुमायूं सईद और शहजाद नसीब द्वारा सिक्स सिग्मा प्लस बैनर के तहत किया गया है।
कासिम अली मुरीद द्वारा निर्देशित और सायरा रजा द्वारा लिखित, यह 30 दिसंबर 2021 से 29 सितंबर 2022 तक एआरवाई डिजिटल पर प्रसारित हुआ।
2026 फीफा विश्व कप

**2026 फीफा विश्व कप** 23वां फीफा विश्व कप होगा जो कि फुटबॉल का एक अंतर्राष्टीय टूर्नामेंट है। इसे **फीफा विश्व कप 26** के रूप में प्रचारित किया जा रहा है। यह फीफा के सदस्य संघों की राष्ट्रीय टीमों द्वारा लड़ी जाने वाली अंतरराष्ट्रीय फुटबॉल प्रतियोगिता है। यह टूर्नामेंट 2026 में 11 जून से 19 जुलाई तक आयोजित किया जायेगा। इसे तीन उत्तरी अमेरिकी देश: कनाडा, मैक्सिको और संयुक्त राज्य अमेरिका के 16 शहरों द्वारा संयुक्त रूप से आयोजित किया जाएगा। यह टूर्नामेंट तीन देशों द्वारा आयोजित होने वाला पहला विश्व कप होगा। साथ ही 1994 के बाद पहली बार यह उत्तरी अमेरिकी में आयोजित हो रहा है। 2022 से अर्जेंटीना मौजूदा चैंपियन है।

यह टूर्नामेंट 32 टीम से बढ़ाकर 48 टीमों को शामिल करने वाला पहला टूर्नामेंट होगा। मेक्सिको ने 1970 और 1986 में टूर्नामेंट की मेजबानी की थी। यह उसका तीसरा मौका होगा और वह तीन बार विश्व कप की मेजबानी या सह-मेजबानी करने वाला पहला देश बन जाएगा। संयुक्त राज्य अमेरिका ने आखिरी बार 1994 में विश्व कप की मेजबानी की थी। जबकि कनाडा पहली बार इस टूर्नामेंट की मेजबानी या सह-मेजबानी करेगा। कतर में नवंबर और दिसंबर में 2022 संस्करण आयोजित हुआ था। इसलिये यह आयोजन अपने पारंपरिक ग्रीष्मकालीन (यूरोप के अनुसार) कार्यक्रम में भी लौट आएगा।

## सन्दर्भ

श्रेणी:फीफा विश्व कप
थिरुमगन इवेरा

**थिरुमगन इवेरा** (29 फरवरी 1976 - 4 जनवरी 2023) भारतीय राष्ट्रीय कांग्रेस से जुड़े एक भारतीय राजनीतिज्ञ थे। उन्होंने मई 2021 से जनवरी 2023 में अपने निधन तक तमिलनाडु की विधान सभा के सदस्य के रूप में इरोड ईस्ट का प्रतिनिधित्व किया।

## प्रारंभिक जीवन और शिक्षा
इवेरा ई. वी. के. एस. एलंगोवन के पुत्र थे, जिन्होंने मनमोहन सिंह (2004-09) के तहत राज्य मंत्री के रूप में कार्य किया था। उन्होंने 1999 में मद्रास विश्वविद्यालय से अर्थशास्त्र में कला स्नातक (बी.ए.) की डिग्री प्राप्त की।
## राजनीतिक जीवन
वह तमिलनाडु कांग्रेस पार्टी के राज्य महासचिव थे।  इससे पहले, वह 2015 से तमिलनाडु कांग्रेस पार्टी के आईटी और सोशल मीडिया विभाग के प्रमुख थे।  उन्होंने भारतीय राष्ट्रीय कांग्रेस की ओर से इरोड पूर्व विधानसभा क्षेत्र से 2021 तमिलनाडु विधानसभा चुनाव लड़ा और जीता।

## मृत्यु
4 जनवरी, 2023 को इरोड में अपने घर पर इवेरा को सीने में तेज दर्द हुआ। उन्हें तत्काल चिकित्सा के लिए अस्पताल ले जाया गया। दुख की बात है कि वे यात्रा में जीवित नहीं बचे और रास्ते में ही उनका निधन हो गया। अपनी मृत्यु के समय इवेरा की आयु 46 वर्ष थी।
## चुनाव लड़े

## संदर्भ

श्रेणी:तमिलनाडु के राजनेता
श्रेणी:इरोड जिले के लोग
तेजस्विनी मनोगना

**तेजस्विनी मनोगना** (जन्म 19 मई 1994) एक भारतीय मॉडल और सौंदर्य प्रतियोगिता की विजेता हैं। पेशे से एक मेडिकल डॉक्टर, उन्होंने डिवाइन मिस अर्थ इंडिया 2019 का खिताब जीता और फिलीपींस के पारानाके शहर में आयोजित मिस अर्थ प्रतियोगिता के 19वें संस्करण में भारत का प्रतिनिधित्व किया।

## शिक्षा और करियर
तेजस्विनी मनोगना का जन्म 19 मई 1994 को भारत के वर्तमान तेलंगाना के हैदराबाद शहर में हुआ था। उन्होंने अपनी स्कूली शिक्षा रोज़री कॉन्वेंट हाई स्कूल से की और भारतीय सशस्त्र बलों की युवा शाखा, नेशनल कैडेट कोर की सदस्य थीं। 16 साल की उम्र में, उन्हें भारतीय वायु सेना, सेना और नौसेना के 1.3 मिलियन कैडेटों में से 'भारत की सर्वश्रेष्ठ एनसीसी कैडेट' और 'सर्वश्रेष्ठ निशानेबाज' चुना गया था। उन्हें श्रीलंका में दक्षिण एशियाई क्षेत्रीय सहयोग संघ की बैठक में यंग अचीवर पुरस्कार से सम्मानित किया गया था। 2017 में, उन्होंने उस्मानिया मेडिकल कॉलेज से चिकित्सा में स्नातक की डिग्री (एमबीबीएस) प्राप्त की।

मनोगना ने भारतीय शास्त्रीय नृत्य के एक प्रमुख रूप भरतनाट्यम में भी प्रशिक्षण प्राप्त किया है। उन्हें दूरदर्शन और भारत के संस्कृति मंत्रालय द्वारा एक ग्रेडेड पेशेवर नर्तक के रूप में राष्ट्रीय स्तर की मान्यता प्राप्त है। उन्होंने यॉर्कशायर, फ़ेलथम और शेफ़ील्ड में कई संगीत कार्यक्रम और कार्यशालाएँ दी हैं।  उनके पास योग प्रशिक्षण में डिप्लोमा है और वे हैदराबाद में योग प्रशिक्षक के रूप में काम कर चुकी हैं। उन्होंने भारत के पूर्व राष्ट्रपति डॉ. डॉ.ए.पी.जे. अब्दुल कलाम की मौजूदगी में भरतनाट्यम भी प्रस्तुत किया है।

## संदर्भ

## बाहरी कड़ियाँ

*

श्रेणी:जीवित लोग
श्रेणी:हैदराबाद, भारत की महिला मॉडल
श्रेणी:भारतीय सौंदर्य प्रतियोगिता विजेता
श्रेणी:भारतीय महिला चिकित्सक
अल्लू अर्जुन की फ़िल्में

अल्लू अर्जुन एक भारतीय अभिनेता हैं जो मुख्यतः तेलुगु फ़िल्मों में दिखाई देते हैं।

## अवलोकन
1985 में उन्होंने ए. कोडंडारामी रेड्डी द्वारा निर्देशित फिल्म *विजेता* से अपने करियर की शुरुआत तीन साल की उम्र में की। सोलह साल बाद 2001 में सुरेश क्रिसना द्वारा निर्देशित फिल्म डैडी में गोपी नामक एक नर्तकी के रूप में अर्जुन छोटे अभिनय में दिखाई दिए। 2003 में के. राघवेन्द्र राव द्वारा निर्देशक के रूप निर्देशित सौवीं फ़िल्म *गंगोत्री* में उन्होंने पहली बार मुख्य भूमिका निभाई। फिल्म में अर्जुन ने रायलसीमा में रहने वाले सिम्हाद्रि नामक एक किशोर की भूमिका निभाई जो एक गुट के नेता की बेटी से प्यार करने लगता है। 

सुकुमार की पहली निर्देशित फिल्म *आर्या* और वी. वी. विनायक की फ़िल्म *बनी* में अर्जुन ने कॉलेज छात्र की भूमिका निभाई। अर्जुन ने ए. करुणाकरण के साथ मिलकर फिल्म हैप्पी बनाई जिसमें उन्होंने एक ग्रामीण की भूमिका निभाई जो हैदराबाद में स्नातक की पढ़ाई पूरी करते हुए अंशकालिक तौर पर पिज्जा डिलीवरी बॉय का काम करता है। यह फिल्म व्यावसायिक रूप से सफल रही तथा इसका डब संस्करण केरल में सर्वकालिक ब्लॉकबस्टर बन गया।

2021 में अल्लू ने आर्या श्रृंखला के बाद अपने तीसरे सहयोग में *[[पुष्पा: द राइज]]* के लिए निर्देशक सुकुमार के साथ फिर से काम किया।
## सन्दर्भ

## बाहरी कड़ियाँ
* 

श्रेणी:भारतीय फ़िल्मोग्राफ़ी
श्रेणी:पुरुष अभिनेता फ़िल्मोग्राफ़ी
तेजा सज्जा

**तेजा सज्जा** (जन्म 23 अगस्त 1995) एक भारतीय अभिनेता हैं जो तेलुगु फिल्मों में काम करते हैं। उन्होंने अपने करियर की शुरुआत *चूडालानी वुंडी* (1998) में एक बाल कलाकार के रूप से किया।

## प्रारंभिक जीवन
सज्जा तेजा का जन्म 23 अगस्त 1995 को एक तेलुगु-हिंदू परिवार में हुआ था। उन्होंने अपनी स्कूली शिक्षा हैदराबाद पब्लिक स्कूल, बेगमपेट से की। सज्जा ने बहुत कम उम्र में एक बाल कलाकार के रूप में तेलुगु फ़िल्म उद्योग में प्रवेश किया और कई सफल फिल्मों में अभिनय किया, जिनमें से अधिकांश का निर्माण सी. अश्विनी दत्त ने वैजयंती मूवीज़ के तहत किया था।

## कैरियर
सज्जा ने दो साल की उम्र में *चूडालानी वुंडी* (1998) से अपनी शुरुआत की और तेलुगु सिनेमा के प्रमुख अभिनेताओं के साथ 20 से अधिक फिल्मों में अभिनय किया।  इनमें *कालीसुंदम रा* (2000), *युवराजु* (2000), *इंद्र* (2002), *टैगोर* (2003), *गंगोत्री* (2003), *वसंतम* (2003), *सांबा* (2004), *छत्रपति* (2005), *बालू* (2005) अभिनेता चिरंजीवी के साथ शामिल हैं  , वेंकटेश, प्रभास, महेश बाबू, अल्लू अर्जुन, एन. टी. रामा राव जूनियर और पवन कल्याण।  इसके बाद सज्जा ने वापसी की और *ओह! बेबी* (2019) में सहायक भूमिका निभाई।

उन्होंने *ज़ॉम्बी रेड्डी* (2021) में मुख्य भूमिका में डेब्यू किया। यह फ़िल्म तेलुगु सिनेमा की पहली ज़ॉम्बी फ़िल्म है और इसे आलोचकों से सकारात्मक समीक्षा मिली। उन्होंने प्रिया प्रकाश वारियर के साथ *इश्क: नॉट ए लव स्टोरी* में भी अभिनय किया, जिसे मिश्रित समीक्षा मिली। उन्होंने शिवानी राजशेखर के साथ *अद्भुतम* नाम की अपनी पहली साइंस-फिक्शन रोमांटिक फ़िल्म पूरी की, जो उसी साल डिज़्नी+ हॉटस्टार पर रिलीज़ हुई थी। इसके बाद उन्होंने प्रशांत वर्मा की सुपरहीरो फ़िल्म *हनु-मैन* (2024) में काम किया। . वह अगली *बार मिराई* नामक एक और सुपरहीरो फ़िल्म में नज़र आएंगे, जो अप्रैल 2025 में रिलीज़ होने वाली है।

## संदर्भ

## बाहरी कड़ियाँ
*

श्रेणी:जीवित लोग
श्रेणी:तेलुगु सिनेमा में पुरुष अभिनेता
श्रेणी:भारतीय पुरुष फ़िल्म अभिनेता
श्रेणी:तेलुगु पुरुष अभिनेता
मैं सुंदर हूँ

**मैं सुंदर हूँ** 1971 में बनी हिन्दी भाषा की फिल्म है। इसका निर्देशन कृष्णन-पंजू द्वारा किया गया और मुख्य कलाकार महमूद, विश्वजीत और लीना चंदावरकर हैं। यह निर्देशक-निर्माता जोड़ी की अपनी ही एक तमिल फ़िल्म की रीमेक है।

## संक्षेप
सुंदर (महमूद) राम स्वरूप (डेविड अब्राहम) के होटल में वेटर के तौर पर काम करता है। वह बहुत ही मजाकिया और अनपढ़ व्यक्ति है जिसका चेहरा उसके नाम के विपरीत काफी बदसूरत है। राधा (लीना चंदावरकर) राम स्वरूप की बेटी है। वह अक्सर होटल में आती है और सुंदर उसे मजेदार चुटकुले सुनाता है। वह सोचता है कि वह उसे पसंद करती है। वह उसे पसंद करता भी है लेकिन उसे बताने से डरता है, क्योंकि वह उसके पिता के होटल में काम करता है।

फिर, वह अपने दोस्त अमर (विश्वजीत) से मदद मांगता है। वह उसे फिल्म उद्योग में काम दिलाने में मदद करता है। कुछ ही समय में, सुंदर एक प्रमुख हास्य अभिनेता के रूप में उभरता है। लेकिन इस समय अमर, अपने दोस्त के प्यार के बारे में जानता नहीं है। वह और राधा के बीच प्यार हो जाता है। जब उसे पता चलता है कि सुंदर का प्यार राधा है। तो वह राधा से इस बारे में पूछता है, जो कहती है कि उसने कभी सुंदर से प्यार नहीं किया। अब अमर सुंदर को राधा के सामने अपनी भावनाएँ व्यक्त करने से कई बार रोकता है। वह सोचता है कि सच्चाई सुंदर को अंदर से तोड़ देगी।

एक इंटरव्यू में, सुंदर कहता है कि वह किसी ऐसे व्यक्ति से शादी करने जा रहा है जिससे वह प्यार करता है। अमर और राधा रेडियो पर यह सुनते हैं। राधा अमर से उसे सच बताने का आग्रह करती है क्योंकि अब सुंदर उसके लिए अपने प्यार का इजहार करने आएगा। लेकिन वह कहता है, वह ऐसा नहीं कर पायेगा। सुंदर आता है और राधा उसे सच बताती है। फिर, एक दिन वह एक फिल्म की शूटिंग कर रहा होता है। काम खत्म करने के बाद सुंदर घर जाता है। वहां वह अपनी माँ (सुलोचना लाटकर) को मृत पाता है। उसे एक सेलिब्रिटी होने का पछतावा होता है।

अमर और राधा शादी कर लेते हैं। उस समारोह में सुंदर अपनी पुरानी वर्दी में आता है जो कि वेटर की वर्दी है। वह कहता है, वह अब फिल्मों में काम नहीं करेगा। वह अब से अपनी माँ के लिये गरीब और अनाथ बच्चों की मदद करेगा।

## मुख्य कलाकार
* महमूद — सुंदर
* विश्वजीत — अमर
* लीना चंदावरकर — राधा
* सुलोचना लाटकर — सुंदर की माता 
* अरुणा ईरानी — मिस पाशा 
* डेविड अब्राहम — राम स्वरुप
* मुकरी — दत्ताराम  
* सी एस दुबे — मुर्गा मालिक 
* जयश्री टी — "नाच मेरी जान" गीत में 

## संगीत

## सन्दर्भ

## बाहरी कड़ियाँ
* 

श्रेणी:1971 में बनी हिन्दी फ़िल्म
श्रेणी:शंकर–जयकिशन द्वारा संगीतबद्ध फिल्में
जन सेना पार्टी

**जन सेना पार्टी** भारत की क्षेत्रीय राजनीतिक पार्टी है जो मुख्य रूप से आंध्र प्रदेश और तेलंगाना राज्यों में अस्तित्व में है। पार्टी की स्थापना 14 मार्च 2014 को पवन कल्याण ने की थी। वर्तमान में ये पार्टी आन्ध्र प्रदेश विधानसभा में दूसरी सबसे बड़ी पार्टी है और सत्तारूढ़ गठबंधन में भागीदार है। पार्टी के नेता पवन कल्याण आंध्र प्रदेश के उपमुख्यमंत्री हैं।

## गठन
14 मार्च 2014 को पवन कल्याण ने पार्टी का नाम पंजीकृत करने के लिए आवेदन किया। कल्याण ने 14 मार्च को हैदराबाद के माधापुर में हाईटेक सिटी बिज़नेस डिस्ट्रिक्ट में एक विशाल बैठक के साथ औपचारिक रूप से पार्टी की घोषणा की। इसके बाद विशाखापट्टनम में एक और सार्वजनिक सभा और बैठक हुई जहाँ उन्होंने अपनी पुस्तक इस्म विमोचन की। 11 दिसंबर 2014 को चुनाव आयोग ने पार्टी को मंजूरी दे दी।

## विचारधारा
जन सेना पार्टी का मुख्य लक्ष्य सरकारी कामकाज और संगठनों में किसी भी तरह के भ्रष्टाचार पर सवाल उठाना और लोगों के बुनियादी अधिकारों की रक्षा करना है। जन सेना 7 बुनियादी आदर्शों का पालन करती है जिन्हें *जन सेना के आदर्श* (तेलुगु में 'जन सेना सिद्धांतु') के रूप में प्रचारित किया जाता है:
* जाति के बिना सामाजिक चेतना
* धार्मिक भेदभाव के बिना राजनीति
* भाषाई विविधता के प्रति सम्मान
* हमारी परंपराओं और संस्कृति की सुरक्षा
* क्षेत्रीय आकांक्षाओं की उपेक्षा किए बिना राष्ट्रवाद
* भ्रष्टाचार के खिलाफ़ अथक लड़ाई
* पर्यावरण को संरक्षित करने वाली प्रगति
जेएसपी के राजनीतिक दर्शन को लेकर भ्रम की स्थिति रही है। खुद को चे ग्वेरा से तुलना करने, कम्युनिस्ट विचारधारा रखने और अपनी पार्टी के प्रतीक के रूप में लाल सितारा चुनने के बावजूद, कल्याण ने 2014 के चुनावों में भाजपा का समर्थन किया। पिछले कुछ वर्षों में, उन्होंने आंध्र प्रदेश को विशेष श्रेणी का दर्जा न देने के लिए भाजपा की केंद्र सरकार की कई बार आलोचना की। हालांकि, जनवरी 2020 में, कल्याण और जन सेना पार्टी ने अपने पिछले रुख को पलटते हुए आधिकारिक तौर पर फिर से भाजपा के साथ गठबंधन कर लिया।

## सन्दर्भ

## बाहरी कड़ियाँ
*The Jana Sena Party, which won 21 seats, has a vote share of 8.53%
श्रेणी:भारत के क्षेत्रवादी दल
मझली दीदी

**मझली दीदी** 1967 में बनी हिन्दी भाषा की है। यह शरत चन्द्र चट्टोपाध्याय की बंगाली भाषा की कहानी, *मेझदीदी* पर आधारित है जिसका निर्देशन हृषिकेश मुखर्जी ने किया है। इसमें मीना कुमारी और धर्मेन्द्र हैं।

यह फ़िल्म टिकट खिड़की पर अच्छा प्रदर्शन नहीं कर पाई। लेकिन यह आलोचनात्मक नजरिये से सफल रही। 16वें फ़िल्मफ़ेयर पुरस्कारों में, इसने नबेन्दु घोष के लिए सर्वश्रेष्ठ पटकथा पुरस्कार और अजीत बनर्जी के लिए सर्वश्रेष्ठ कला निर्देशन पुरस्कार जीता। साथ ही यह फ़िल्म 41वें अकादमी पुरस्कार में भारत की तरफ से सर्वश्रेष्ठ विदेशी भाषा फ़िल्म के लिए भेजी गई थी।

## संक्षेप
बिपिनचन्द्र (धर्मेन्द्र) शहर की एक लड़की हेमांगिनी (मीना कुमारी) से शादी करके पारिवारिक परंपरा को तोड़ देता है। इस तरह वह अपनी भाभी कादम्बिनी (ललिता पवार) और अपने भाई नवीनचन्द्र की नाराज़गी झेलता है। दोनों महिलाओं के दो-दो बच्चें हो जाने के बावजूद स्थिति नाजुक बनी रहती है। फिर हेमांगिनी नवीनचन्द्र के खिलाफ कोर्ट में गवाही देती है, जिससे संपत्ति का बंटवारा होता है। 

कादम्बिनी के अनाथ स्कूल जाने वाले सौतेले भाई किशन (सचिन) के आने से स्थिति और खराब हो जाती है। उसे न केवल कादम्बिनी और नवीनचन्द्र बल्कि उनके अधिक वजन वाले बेटे द्वारा भी पीटा जाता है। उसके साथ इस दुर्व्यवहार के कारण हेमांगिनी आपत्ति जताती है। तो बिपिन परिवार के बाकी सदस्यों का पक्ष लेता है। हेमा को शायद किशन को उसके हाल पर छोड़ना होगा।

## मुख्य कलाकार
* मीना कुमारी — हेमा 
* धर्मेन्द्र — बिपिनचन्द्र 'बिपिन'
* ललिता पवार — कादम्बिनी 
* सचिन — किशन 
* बिपिन गुप्ता — नवीनचन्द्र 'नवीन'
* लीला चिटनिस — किशन की माता 
* लीला मिश्रा — किशन की पड़ोसी 
* केष्टो मुखर्जी — भोला 
* सारिका — उमा, हेमा की बेटी  

## संगीत

## सन्दर्भ

## बाहरी कड़ियाँ
* 

श्रेणी:1967 में बनी हिन्दी फ़िल्म
श्रेणी:भारतीय ड्रामा फ़िल्में
मॉन्टू परीक्षण

मंटौक्स परीक्षण (जिसे Mendel–Mantoux टेस्ट, PPD टेस्ट, या ट्यूबरकुलिन स्किन टेस्ट भी कहा जाता है) टीबी (क्षय रोग) की जांच और निदान के लिए एक महत्वपूर्ण टेस्ट है। यह विश्वभर में उपयोग होने वाला मुख्य ट्यूबरकुलिन स्किन टेस्ट है, जिसने विभिन्न प्रकार के मल्टीपल-पंचर टेस्टों जैसे कि टाइन टेस्ट को लगभग पूरी तरह से बदल दिया है। हिफ टेस्ट, जो एक प्रकार का टाइन टेस्ट था, का उपयोग 2005 तक यूके में किया गया था, लेकिन उसके बाद इसे मंटौक्स टेस्ट ने बदल दिया। मंटौक्स टेस्ट को अमेरिकन थोरैसिक सोसाइटी और सेंटर्स फॉर डिजीज कंट्रोल एंड प्रिवेंशन द्वारा समर्थन प्राप्त है। इसे सोवियत संघ में भी उपयोग किया गया था और अब यह अधिकांश पूर्व-सोवियत राज्यों में प्रचलित है, हालांकि सोवियत मंटौक्स टेस्ट बच्चों में एलर्जी की प्रतिक्रिया के कारण कई फॉल्स पॉजिटिव परिणाम देता था।

= इतिहास =

मंटौक्स टेस्ट का नाम फ्रांसीसी चिकित्सक चार्ल्स मंटौक्स के नाम पर रखा गया है, जिन्होंने कोच और क्लेमेंस वॉन पिरकेट के कार्यों पर आधारित यह टेस्ट विकसित किया। सबसे पहले ट्यूबरकुलिन प्रतिक्रिया का वर्णन रॉबर्ट कोच ने 1890 में किया था और जर्मन चिकित्सक फेलिक्स मेंडेल ने 1908 में इस टेस्ट का विकास किया।  हालांकि, शुरुआती ट्यूबरकुलिन में अशुद्धियों के कारण यह टेस्ट अप्रभावी था। बाद में, इसमेड आर . लॉन्ग और फ्लोरेन्स बी . सेइबर्ट ने ट्यूबरकुलिन में सक्रिय प्रोटीन की पहचान की और इसे शुद्ध करने के तरीकों का विकास किया, जिससे एक विश्वसनीय टेस्ट का निर्माण संभव हो सका।

= प्रक्रिया =
मंटौक्स टेस्ट में, CDC के अनुसार, एक मानक डोज 5 ट्यूबरकुलिन यूनिट्स (0.1 ml) या राष्ट्रीय स्वास्थ्य सेवा के अनुसार, 2 TU SSI ट्यूबरकुलिन RT23 को 0.1 ml सोल्यूशन में इंजेक्ट किया जाता है।  इसे त्वचा की परतों के बीच (डर्मिस) बाएं हाथ की फ्लेक्सर सतह पर इंजेक्ट किया जाता है। इंजेक्शन सही तरीके से किया जाने पर त्वचा में 6 से 10 mm का पेल व्हील उत्पन्न होना चाहिए। टेस्ट का परिणाम 48-96 घंटे के बाद पढ़ा जाता है, लेकिन 72 घंटे (तीसरे दिन) आदर्श समय है। 

= ट्यूबरकुलिन प्रतिक्रिया का वर्गीकरण =
टेस्ट के परिणाम को सावधानीपूर्वक व्याख्यायित किया जाना चाहिए। व्यक्ति के चिकित्सा जोखिम कारक यह निर्धारित करते हैं कि इन्डुरेशन (सूजन) के किस इन्क्रीमेंट (5 mm, 10 mm, या 15 mm) को सकारात्मक माना जाएगा।

**5 mm या अधिक सकारात्मक है :-** 
* एचआईवी पॉजिटिव व्यक्ति
* हाल ही में टीबी रोगी के संपर्क में आने वाले व्यक्ति
* छाती के एक्स-रे पर पुराने हील्ड टीबी से मेल खाने वाले नोड्यूलर या  फिब्रोटिक परिवर्तन वाले व्यक्ति
* अंग प्रत्यारोपण वाले रोगी और अन्य इम्यूनोसप्रेस्ड रोगी 

**10 mm या अधिक सकारात्मक है :-** 
* उच्च प्रसार वाले देशों से हाल ही में (पांच वर्षों से कम) आए लोग 

* उच्च जोखिम वाले समुदाय सेटिंग्स के निवासी और कर्मचारी (जैसे जेल, नर्सिंग होम, अस्पताल, बेघर आश्रय) 
* माइकोबैक्टीरियोलॉजी लैब कर्मी 
* उन व्यक्ति में जिनमें उच्च जोखिम वाली चिकित्सा स्थितियां हैं (जैसे डायबिटीज, लंबे समय तक कॉर्टिकोस्टेरॉयड थेरेपी, ल्यूकेमिया, एंड-स्टेज रीनल डिजीज, क्रॉनिक मालएब्सॉर्प्शन सिंड्रोम, कम शरीर का वजन) 
* चार साल से कम उम्र के बच्चे, या उच्च जोखिम वाली श्रेणियों में वयस्कों के संपर्क में आने वाले बच्चे और किशोर 

**15 mm या अधिक सकारात्मक है :-** 
* जिन व्यक्तियों में टीबी के लिए कोई हानिकारक कारक नहीं हैं।
= इन्हें भी देखें =
* टीबी रोग
* जीवाणु जनित रोग
* विषाणु
* जीवाणु
= संदर्भ सूची =
नयनतारा की फ़िल्में

नयनतारा भारतीय अभिनेत्री और फिल्म निर्माता है जिन्हें दक्षिण भारतीय सिनेमा की लेडी सुपरस्टार के रूप में जाना जाता है। वह मुख्य रूप से तमिल, तेलुगु और मलयालम फिल्मों में काम करती हैं।
## अवलोकन
2003 में उन्होंने सत्यन एंथिकाड की मलयालम फिल्म *मनासिनक्कारे* से अपने अभिनय की शुरुआत की तथा फ़िल्म की सफलता के बाद वह मलयालम उद्योग में एक लोकप्रिय स्टार बन गईं। अगले वर्ष उन्होंने मलयालम की दो और फिल्में,  शाजी कैलास की *नट्टूराजवु* और फाज़िल की मनोवैज्ञानिक थ्रिलर *विस्मयाथुम्बथु* में अभिनय किया। 
हरि द्वारा निर्देशित तमिल फिल्म *अय्या* में नयनतारा पहली बार गैर-मलयालम फ़िल्म में दिखाई दी जो 2005 में रिलीज हुई।
इस फिल्म की शूटिंग के दौरान ही उन्हें एक अन्य तमिल फिल्म चंद्रमुखी में कास्ट कर लिया गया क्योंकि इसके निर्देशक पी. वासु की पत्नी ने *मनासिनक्कारे* देखी थी और नयनतारा के अभिनय की सिफारिश की थी। यह फिल्म सिनेमाघरों में 100 दिनों से अधिक समय तक चली और अंततः नयनतारा तमिल में सबसे अधिक मांग वाली अभिनेत्रियों में से एक बन गयी। नयनतारा ने 2006 में फ़िल्म *लक्ष्मी* के साथ तेलुगु सिनेमा में अपनी शुरुआत की और उसी वर्ष एक और तेलुगु फिल्म *बॉस* में भी अभिनय किया। उन्हें दक्षिण भारतीय फ़िल्म उद्योग में महिला केंद्रित फिल्मों को मुख्यधारा में लाने के लिए भी जाना जाता है।

## सन्दर्भ

## बाहरी कड़ियाँ
* 
* 

श्रेणी:अभिनेत्री फिल्मोग्राफी
श्रेणी:भारतीय फिल्मोग्राफी
जॉन बॉयंटन प्रीस्टले

**जॉन बॉयंटन प्रीस्टली** (13 सितम्बर 1894 – 14 अगस्त 1984) अंग्रेजी उपन्यासकार, नाटककार, पटकथा लेखक, प्रसारक और सामाजिक टिप्पणीकार थे।

## प्रारंभिक जीवन
प्रीस्टली का जन्म 13 सितंबर 1894 को 34 मैनहेम रोड, मैनिंगहैम में हुआ था। उन्होंने इस जगह को ब्रैडफोर्ड के "बेहद सम्मानित" उपनगर के रूप में वर्णित किया था। उनके पिता जोनाथन प्रीस्टली (1868-1924) एक प्रधानाध्यापक थे। उनकी माँ एम्मा (1865-1896) एक मिल गर्ल थीं। जब प्रीस्टली सिर्फ़ दो साल के थे तब उनकी माँ की मृत्यु हो गई और उनके पिता ने चार साल बाद दोबारा शादी कर ली। प्रीस्टली की शिक्षा बेले व्यू ग्रामर स्कूल में हुई, जिसे उन्होंने 16 साल की उम्र में स्वान आर्केड में हेल्म एंड कंपनी में जूनियर क्लर्क के रूप में काम करने के लिए छोड़ दिया।
## कैरियर
प्रिस्टली को पहली बड़ी सफलता उनके उपन्यास *द गुड कम्पैनियंस* (1929) से मिली, जिसने उन्हें कथा साहित्य के लिए जेम्स टैट ब्लैक मेमोरियल पुरस्कार दिलाया और उन्हें राष्ट्रीय स्तर पर पहचान दिलाई। उनके अगले उपन्यास, *एंजल पेवमेंट* (1930) ने उन्हें एक सफल उपन्यासकार के रूप में स्थापित किया। हालाँकि कुछ आलोचक उनके काम के बारे में बहुत कम प्रशंसात्मक थे और प्रीस्टली ने ग्राहम ग्रीन के खिलाफ कानूनी कार्रवाई की धमकी दी थी, क्योंकि उन्होंने उपन्यास *स्टैम्बुल ट्रेन* (1932) में उनके बारे में अपमानजनक चित्रण किया था।

सन् 1934 में उन्होंने यात्रा वृत्तांत इंग्लिश जर्नी प्रकाशित किया, जो महामंदी के दौरान देश भर में यात्रा करते समय उन्होंने जो देखा और सुना, उसका विवरण था।

## सन्दर्भ

## बाहरी कड़ियाँ

श्रेणी:1894 में जन्मे लोग
श्रेणी:अंग्रेजी पुरुष उपन्यासकार
श्रेणी:ब्रिटिश पुरुष नाटककार
श्रेणी:१९८४ में निधन
मर्द को दर्द नहीं होता

***मर्द को दर्द नहीं होता***  सन् 2018 की  हिंदी भाषा की भारतीय एक्शन कॉमेडी फिल्म है। इसे अंतर्राष्ट्रीय स्तर पर ***द मैन हू फील्स नो पेन*** के रूप में रिलीज़ किया गया। यह फिल्म वासन बाला द्वारा निर्देशित और रॉनी स्क्रूवाला द्वारा उनके बैनर आरएसवीपी मूवीज़ के तहत निर्मित है। इस फिल्म में अभिमन्यु दसानी अपने अभिनय की शुरुआत कर रहे हैं, उनके साथ राधिका मदान, गुलशन देवैया, महेश मांजरेकर और जिमित त्रिवेदी भी हैं। फिल्म में एक युवक, जो जन्मजात एनाल्जेसिया नामक एक दुर्लभ बीमारी से ग्रस्त है, अपने दुश्मनों को हराने के लिए एक अभियान पर निकलता है। फिल्म का प्रीमियर *2018 टोरंटो अंतर्राष्ट्रीय फिल्म महोत्सव* के मिडनाइट मैडनेस सेक्शन में हुआ, जहां इसने पीपल्स चॉइस अवार्ड: मिडनाइट मैडनेस जीता। 'मर्द को दर्द नहीं होता' 21 मार्च 2019 को रिलीज हुई थी और इसे समालोचकों से सकारात्मक समीक्षा मिली थी। 
## निर्माण
निर्देशक वासन बाला ने बताया कि सन् 2016 की शुरुआत में उनके एक दोस्त ने उन्हें एक दंत चिकित्सक के बारे में बताया, जिसके मरीज ने एनेस्थीसिया की मांग नहीं की थी। इसी से उन्हें इस फिल्म का विचार आया। इसके बाद उन्होंने कई वृत्तचित्र (डॉक्यूमेंटरी) देखे और उन्हें मार्शल आर्ट से संबंधित अपने बचपन की कहानियों के साथ मिश्रित कर दिया।
भूमिका की तैयारी के लिए, दसानी ने ऑडिशन से तीन महीने पहले मार्शल आर्ट की ट्रेनिंग ली। उन्होंने तैराकी, जिमनास्टिक, योग, फ्रीहैंड ट्रेनिंग, स्टिक फाइटिंग का भी अभ्यास किया और मानव शरीर रचना, चोटों और प्राथमिक चिकित्सा का अध्ययन किया। एक्शन डायरेक्टर और मार्शल आर्ट कंसल्टेंट प्रतीक परमार ने इस फिल्म से अपने अभिनय की शुरुआत की, उन्होंने मार्शल आर्ट कंसल्टेंट के रूप में भी काम किया।

## सन्दर्भ
बैड न्यूज़

**बैड न्यूज़** आनंद तिवारी द्वारा निर्देशित एक आगामी भारतीय हिंदी भाषा की कॉमेडी फिल्म है। अमेज़ॅन प्राइम वीडियो और धर्मा प्रोडक्शंस द्वारा निर्मित, फिल्म में विक्की कौशल, तृप्ति डिमरी और ऐमी विर्क हैं। यह फिल्म मूल फिल्म गुड न्यूज़ (२०१९) का आध्यात्मिक सीक्वल है, और मूल की तरह यह भी गर्भावस्था के इर्द-गिर्द घूमती है। फिल्म की कहानी हेटेरोपैटरनल सुपरफेकंडेशन के इर्द-गिर्द घूमती है, एक प्रजनन प्रक्रिया जिसमें जुड़वाँ बच्चों की एक ही माँ होती है, लेकिन अलग-अलग जैविक पिता होते हैं।
## बजट और बॉक्स ऑफिस कलैक्शन

## बाहरी कड़ियाँ
*

श्रेणी:हिन्दी फ़िल्में
श्रेणी:2024 की फ़िल्में
श्रेणी:2024 में बनी हिन्दी फ़िल्म
श्रेणी:भारतीय फ़िल्में
कानुम पोंगल

**कानुम पोंगल** (तमिल: காணும் பொங்கல்) चार दिवसीय पोंगल त्योहार का चौथा और अंतिम दिन है। ग्रेगोरियन कैलेंडर के अनुसार यह 17 जनवरी को मनाया जाता है। यद्यपि इस त्यौहार का नाम विशिष्ट रूप से तमिलनाडु से लिया गया है, लेकिन इसे अन्य दक्षिणी भारतीय राज्यों जैसे आंध्र प्रदेश और कर्नाटक में भी मनाया जाता है, क्योंकि यह त्यौहार दक्षिण भारत में काफी लोकप्रिय है। कानुम पोंगल के दिन को अक्सर महान ऐतिहासिक तमिल लेखक, कवि और दार्शनिक तिरुवल्लुवर की याद में तिरुवल्लुवर दिवस के रूप में स्वीकार किया जाता है, जो विश्व प्रसिद्ध थिरुकुरल लिखने के लिए जाने जाते थे। इस दिन को लोकप्रिय रूप से दर्शनीय स्थलों की यात्रा के दिन के साथ-साथ धन्यवाद दिवस के रूप में भी मनाया जाता है। लोगों का मानना ​​है कि काणुम पोंगल विवाह के प्रस्ताव तय करने और नए बंधन और रिश्तों की शुरुआत करने के लिए एक शुभ दिन है।
## नामकरण और उत्सव
काणुम शब्द का अर्थ है 'देखना और देखना'। काणुम पोंगल विश्राम और आनंद का दिन है क्योंकि इसका अर्थ है कि लोग अपना समय पारिवारिक यात्राओं, पिकनिक, पड़ोसियों और रिश्तेदारों के घर जाकर बिताते हैं। आंध्र प्रदेश राज्य में, इस त्यौहार को मुक्कनुमा के रूप में चिह्नित और मनाया जाता है और आंध्र में मवेशियों की पूजा करके शुभ त्यौहार मनाया जाता है। तमिलनाडु राज्य में, कानुम पोंगल के दिन को वर्जिन पोंगल या कन्नी पोंगल भी कहा जाता है, कन्नी शब्द का अर्थ कुंवारी/युवती/अविवाहित लड़की है।
## सन्दर्भ

श्रेणी:भारत में त्यौहार
श्रेणी:हिन्दू पर्व
गजराज राव

गजराज राव एक भारतीय अभिनेता हैं जो मुख्य रूप से हिंदी फिल्मों में दिखाई देते हैं।  उन्हें कॉमेडी-ड्रामा फिल्म "बधाई हो" में उनकी शानदार प्रदर्शन के लिए जाना जाता है, जिसके लिए उन्हें सर्वश्रेष्ठ सहायक अभिनेता का फिल्मफेयर पुरस्कार भी मिला। गजराज राव का जन्म  राजस्थान के डूंगरपुर जिले में सन 1971 में हुआ था।

= करियर की शुरुआत और प्रमुख फिल्में =
गजराज राव ने अपने करियर की शुरुआत 1994 में शेखर कपूर की फिल्म "बैंडिट क्वीन" में एक छोटे से किरदार से की थी। तब से, उन्होंने कई फिल्मों और वेब-सीरीज में काम किया है। उनकी प्रमुख भूमिकाओं में शामिल हैं:

**बधाई हो :**

बधाई हो फ़िल्म अमित रविन्द्रनाथ शर्मा द्वारा निर्देशित और क्रोम पिक्चर्स के तहत शर्मा, आलिया सेन और हेमंत भंडारी और जंगली पिक्चर्स के तहत विनीत जैन द्वारा निर्मित 2018 की भारतीय हिंदी भाषा की कॉमेडी ड्रामा फिल्म है। इसमें आयुष्मान खुराना और नीना गुप्ता के साथ गजराज राव , सुरेखा सीकरी , शार्दुल राणा और सान्या मल्होत्रा ​​सहायक भूमिकाओं में हैं।
* इस फिल्म में गजराज राव की मुख्य भूमिका ने उन्हें घर-घर में मशहूर कर दिया

**तलवार:**
* तलवार , जिसे अंतरराष्ट्रीय स्तर पर गिल्टी  नाम से रिलीज़ किया गया , वर्ष 2015 की भारतीय हिंदी -भाषा की अपराध - थ्रिलर ड्रामा फ़िल्म है, जिसे मेघना गुलज़ार ने निर्देशित किया और कहानी विशाल भारद्वाज ने लिखी ।
* तलवार फ़िल्म में इंस्पेक्टर धनीराम चौरसिया के रूप में गजराज राव ने अपना किरदार निभाया। 

**ब्लैकमेल:**
* इस फिल्म में गजराज राव ने अपना किरदार मिस्टर चावला के रूप में निभाया। जो एक निजी जासूस जिसे रंजीत ने अपने ब्लैकमेलर की पहचान का पता लगाने के लिए काम पर रखा है। वह हमेशा अपने ग्राहकों से तीसरे व्यक्ति में बात करता है, जिससे वे भ्रमित हो जाते हैं। 

= वेब-सीरीज में योगदान =
गजराज राव ने वेब-सीरीज की दुनिया में भी अपनी जगह बनाई है। उनमें से कुछ प्रमुख सीरीज हैं: 
* TVF'S F.A.T.H.E.R.S. 
* Tech Conversations with Dad.
= विज्ञापन फिल्में = 
अभिनय के अलावा, गजराज राव ने कोड रेड फिल्म्स के साथ कई विज्ञापन फिल्मों का निर्देशन भी किया है, जो उनकी बहुमुखी प्रतिभा को दर्शाता है।

= फिल्मोग्राफी =
गजराज राव की फिल्मोग्राफी में कई प्रमुख फिल्में और वेब-सीरीज शामिल हैं।  उन्होंने अपने करियर में विविध प्रकार की भूमिकाएं निभाई हैं और हमेशा अपने दर्शकों को प्रभावित किया है।

गजराज राव का सफर भारतीय सिनेमा में एक प्रेरणादायक कहानी है। उनका योगदान और उनकी प्रतिभा आने वाले वर्षों में और भी अधिक चमकती दिखाई देगी। 

### फिल्में

### वेब श्रृंखला

## पुरस्कार

= इन्हें भी देखें =
* बधाई हो
* तलवार
* हिंदी फिल्मो की सूची
* बॉक्स ऑफिस
* टेलीवीजन
= संदर्भ सूची =
मुंबई पुलिस आयुक्त

भारत में पुलिस आयुक्त आईपीएस अधिकारी होते हैं जो पुलिस आयुक्तालय में पुलिस बल का नेतृत्व करते हैं । एक पुलिस आयुक्तालय अपने अंतर्गत आस - पास के जिलों को जोड़ सकता है और उनका नेतृत्व कर सकता है। पुलिस आयुक्तालय का नेतृत्व पुलिस आयुक्त  करता है। पुलिस आयुक्त का पद एसपी और उससे ऊपर के रैंक के आईपीएस अधिकारी द्वारा रखा जा सकता है, जो संबंधित राज्य सरकार द्वारा प्रदान की गई मंजूरी पर निर्भर करता है। 

मुंबई पुलिस आयुक्त के कार्यालय का इतिहास काफी पुराना है। पहले पुलिस आयुक्त फ्रैंक सूटर थे, जिन्हें 1864 में नियुक्त किया गया था। पुलिस मुख्यालय दक्षिण मुंबई में क्रॉफर्ड मार्केट के सामने स्थित है।

## आलोचना
प्रसिद्ध पुलिस अधिकारी जूलियो रिबेरो ने लिखा है कि कुछ आयुक्तों की नियुक्ति लॉबिंग के माध्यम से की जाती है। ऐसे आयुक्तों से उम्मीद की जाती है कि वे राजनीतिज्ञों को उनका अहसान चुकाएंगे। इस प्रक्रिया में जूनियर अधिकारियों का तबादला उन स्थानों पर किया जाता है जहां से राजनीतिज्ञ अधिकतम अवैध धन कमा सकते हैं।

## मुंबई के पुलिस आयुक्तों की सूची
मुंबई पुलिस आयुक्त के कार्यालय की स्थापना के बाद से अब तक कई प्रमुख व्यक्तित्वों ने इस पद को संभाला है। यहां कुछ पूर्व पुलिस आयुक्तों की सूची दी जा रही है:

= इन्हें भी देखें =
* पुलिस
* महाराष्ट्र सरकार
* भारतीय संविधान
* भारत सरकार 

= संदर्भ सूची =
भक्षक

**भक्षक** 2024 में बनी भारतीय हिंदी भाषा की क्राइम थ्रिलर फिल्म है जो मुजफ्फरपुर आश्रय मामले पर आधारित है। रेड चिलीज़ एंटरटेनमेंट के बैनर तले गौरी खान और गौरव वर्मा द्वारा यह फ़िल्म निर्मित की गई तथा इसका निर्देशन पुलकित द्वारा किया गया। इस फ़िल्म में भूमि पेडनेकर, संजय मिश्रा, आदित्य श्रीवास्तव और साईं ताम्हनकर हैं। 9 फरवरी 2024 को नेटफ्लिक्स पर इसका प्रीमियर हुआ।
## कथानक
यह कहानी एक पत्रकार वैशाली की है जो मुन्नवरपुर के एक आश्रय गृह में एक काले रहस्य को उजागर करती है। उन्हें पता चलता है कि मुन्नवरपुर आश्रय गृह में युवा लड़कियों के साथ दुर्व्यवहार किया जाता है। वैशाली जब सच्चाई उजागर करने की कोशिश करती है तो उसे कई बाधाओं का सामना करना पड़ता है जिसमें उसके परिवार को मिलने वाली धमकियां भी शामिल हैं। सुधा नाम की एक साहसी लड़की और एसएस जसमीत कौर नामक एक सहायक पुलिस अधिकारी की मदद से वैशाली मुजफ्फरपुर आश्रय गृह दुर्व्यवहार में शामिल शक्तिशाली लोगों के खिलाफ लड़ती है। फ़िल्म के अंत में न्याय की जीत होती है और युवा लड़कियों के साथ दुर्व्यवहार करने वाले अपराधियों कानून द्वारा पुलिस की सहायता से पकड़ा जाता है। यह फिल्म अन्याय के खिलाफ खड़े होने और सही के लिए लड़ने के महत्व पर प्रकाश डालती है।

## सन्दर्भ

## बाहरी कड़ियाँ
* 

श्रेणी:2020 की हिंदी भाषा की फ़िल्में
श्रेणी:2024 की क्राइम थ्रिलर फ़िल्में
श्रेणी:2024 की ड्रामा फ़िल्में
श्रीनिवासन

**श्रीनिवासन** (जन्म 6 अप्रैल 1956) भारतीय अभिनेता, पटकथा लेखक, निर्देशक, डबिंग कलाकार और फ़िल्म निर्माता हैं जो मुख्य रूप से मलयालम सिनेमा में काम करते हैं। श्रीनिवासन ने 225 से अधिक फिल्मों में अभिनय किया है।

एक लेखक और अभिनेता के रूप में, उन्होंने प्रियदर्शन, सत्यन एंथिकाड और कमल जैसे निर्देशकों के साथ अक्सर काम किया है।

## प्रारंभिक जीवन
श्रीनिवासन का जन्म केरल के उत्तरी मालाबार क्षेत्र के कन्नूर में थालास्सेरी के पास एक गाँव पाट्यम में हुआ था। उनकी एक बहन और दो भाई हैं। उनकी माँ एक गृहिणी थीं और उनके पिता एक स्कूल शिक्षक थे। श्रीनिवासन ने अपनी औपचारिक शिक्षा कुथुपरम्बा मिडिल स्कूल और गवर्नमेंट हाई स्कूल, कदीरुर से पूरी की। उन्होंने पीआरएनएसएस कॉलेज, मट्टनूर से अर्थशास्त्र में स्नातक की डिग्री प्राप्त की। 1977 में, श्रीनिवासन ने फ़िल्म और टेलीविजन संस्थान तमिलनाडु, चेन्नई में अध्ययन किया।

## कैरियर
श्रीनिवासन ने 1976 में पी. ए. बैकर की फिल्म *मणिमुजक्कम* से डेब्यू किया। उनकी पहली हीरो भूमिका *संघगनम* (1979) थी। फिल्म स्कूल में, उन्हें अनियेरी प्रभाकरन ने दाखिला दिलाया, जिन्होंने बाद में उन्हें *मेला* (1980) में अभिनय किया।
## निजी जीवन
उनके सबसे बड़े बेटे विनीत श्रीनिवासन एक गायक, अभिनेता, निर्माता और निर्देशक हैं। उन्होंने कई मलयालम फिल्मों में अभिनय और निर्देशन किया है। उनके सबसे छोटे बेटे ध्यान श्रीनिवासन भी एक अभिनेता, निर्देशक और निर्माता हैं, उन्होंने अपने भाई द्वारा निर्देशित थ्रिलर फ़िल्म थिरा से अपनी शुरुआत की।

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:कन्नूर के पुरुष अभिनेता
श्रेणी:केरल के फ़िल्म निर्माता
श्रेणी:मलयालम फ़िल्म निर्माता
श्रेणी:मलयालम पटकथा लेखक
इनसाइड एज (टीवी सीरीज)

**इनसाइड एज** करण अंशुमान द्वारा निर्मित एक भारतीय खेल-ड्रामा टेलीविज़न सीरीज है जिसे अमेज़न प्राइम वीडियो पर रिलीज़ किया गया। 10 जुलाई 2017 को इसका प्रीमियर हुआ और यह अमेज़न ओरिजिनल्स द्वारा वितरित हिंदी भाषा की पहली सीरीज है। यह सीरीज एक काल्पनिक टी20 क्रिकेट टीम मुंबई मावेरिक्स पर केंद्रित है जिसके मालिक लीग-व्यापी स्पॉट फिक्सिंग सिंडिकेट संचालित करते हैं। *इनसाइड एज* में विवेक ओबेरॉय, ऋचा चड्ढा, सिद्धांत चतुर्वेदी, तनुज विरवानी, अंगद बेदी, सयानी गुप्ता, आमिर बशीर और सपना पब्बी के साथ-साथ मनु ऋषि, अमित सियाल, करण ओबेरॉयऔर फ्लोरा सैनी(आशा सैनी) जैसे कलाकार हैं।

*इनसाइड एज* को सकारात्मक आलोचनात्मक प्रतिक्रिया मिली है और इसे 46वें अंतर्राष्ट्रीय एमी पुरस्कार में सर्वश्रेष्ठ ड्रामा सीरीज लिए नामांकित किया गया था। दूसरे सीज़न का प्रीमियर 6 दिसंबर 2019 को हुआ। इस सीरीज का तीसरा सीज़न भी बनाया गया  जिसका प्रीमियर 3 दिसंबर 2021 को हुआ।
## आधार
*इनसाइड एज*, पॉवरप्ले लीग में खेलने वाली एक टी-20 क्रिकेट फ्रेंचाइजी मुंबई मावेरिक्स की कहानी है। यह सीरीज पावरप्ले लीग में उतार-चढ़ाव को दर्शाती है जिसमें मुंबई मावेरिक्स को मैच फिक्सिंग के आरोपों के साथ-साथ स्वामित्व संबंधी समस्याओं का भी सामना करना पड़ता है।

पीपीएल के दूसरे संस्करणमें वायु राघवन मुंबई मावेरिक्स का नेतृत्व करते हुए अपने सबसे बड़े प्रतिद्वंद्वी अरविंद वशिष्ठ के नेतृत्व वाली हरियाणा हरिकेंस का सामना करते हैं।

तीसरे सीज़न में सीरीज अंतर्राष्ट्रीय क्रिकेट की ओर बढ़ती है जहा वायु राघवन का मुकाबला भारतीय कप्तान रोहित से होता है।
## सन्दर्भ

## बाहरी कड़ियाँ
* आधिकारिक वेबसाइट
* आधिकारिक भारतीय वेबसाइट
* 

श्रेणी:भारतीय ड्रामा टेलीविज़न सीरीज
श्रेणी:भारतीय खेल टेलीविज़न सीरीज
श्रेणी:हिंदी-भाषा टेलीविज़न सीरीज
श्रेणी:भारतीय अंग्रेज़ी-भाषा टेलीविज़न सीरीज
गुलु गुलु

गुलु गुलु वर्ष 2022 की भारतीय तमिल-भाषा की रोड एक्शन कॉमेडी फिल्म है, जिसकी कहानी रत्ना कुमार ने लिखी और निर्देशित किया है और इसे राज नारायणन के सर्कल बॉक्स एंटरटेनमेंट बैनर के तहत निर्मित किया गया है। फिल्म का वितरण उदयनिधि स्टालिन के रेड जायंट मूवीज द्वारा किया गया था। इस फिल्म में संथानम और अथुल्या चंद्रा मुख्य भूमिकाओं में हैं। संथोष नारायणन ने फिल्म का संगीत तैयार किया है, विजय कार्तिक कन्नन ने छायांकन संभाला है और फिलोमिन राज ने संपादन किया है। यह फिल्म 29 जुलाई 2022 को सिनेमाघरों में रिलीज़ हुई और आलोचकों और दर्शकों से मिश्रित से नकारात्मक समीक्षाएँ प्राप्त कीं।

= कथानक = 
गूगल उर्फ गुलु गुलु जीवित रहने के लिए हर तरह के काम करता है। उसे एक समूह द्वारा मदद के लिए संपर्क किया जाता है, जो अपने एक दोस्त को अपहरण से बचाना चाहता है। लेकिन यह अपहरण पहचान की गलती के कारण हुआ था।

## कलाकार
* संथानम - गूगल उर्फ गुलु गुलु / मारियो के रूप में
* अथुल्या चंद्रा - मटिल्डा क्रिस्टोफर
* प्रदीप रावत - डेविड
* जॉर्ज मारियान - अपहरणकर्ता के रूप में
* टीएसआर - लंकैयन
* नमिता कृष्णमूर्ति - वदिवुकरासी
* हरीश कुमार - मथीमारन
* कवी सुंदरम - कुमार, मथी का दोस्त
* मौरिश दास - भवानी शंकर, मथी का दोस्त
* युवराज - राजकुमार, मथी का दोस्त
* साई धीना - पुलिस के रूप में
* बिपिन - रॉबर्ट
* लोलू सभा मारन - शराबी के रूप में
* लोलू सभा सेशु - पड़ोसी के रूप में
* सानिया अय्यपन
* जीव सुब्रमणियन
* महानदी शंकर
* उदयाराज
= निर्माण = 
फिल्म की शूटिंग अप्रैल 2022 में समाप्त हुई। इस फिल्म में संथानम एक अधिक गंभीर और परिपक्व भूमिका में नजर आएंगे, जो उनके करियर में पहली बार है, और हास्य तत्व उनके सह-कलाकारों द्वारा संभाले गए हैं। 

= संगीत = 
फिल्म का साउंडट्रैक संथोष नारायणन द्वारा रचित है और गीत विवेक, असल कोलार और रत्ना कुमार द्वारा लिखे गए हैं। 

**ट्रैक सूची** 
* "मातना गाली" - रत्ना कुमार, गायक: संथोष नारायणन 
* "अंबरे" - विवेक, गायक: धी 
* "इनर पीस" - असल कोलार, गायक: संथोष नारायणन 
* "अम्मा नाह नाह" - रत्ना कुमार, गायक: संथोष नारायणन 

= रिलीज़ = 
यह फिल्म 29 जुलाई 2022 को सिनेमाघरों में रिलीज़ हुई। तमिलनाडु में इस फिल्म के वितरण अधिकार रेड जायंट मूवीज द्वारा खरीदे गए थे। इस फिल्म का सैटेलाइट और डिजिटल अधिकार सन टीवी और सन एनएक्सटी ने अधिग्रहित किया है। फिल्म का टीवी प्रीमियर 2 अक्टूबर 2022 को गांधी जयंती पर दोपहर 3:00 बजे हुआ।

= समीक्षाएँ = 
गुलु गुलु को समीक्षकों से मिश्रित समीक्षाएँ मिलीं।

* द टाइम्स ऑफ इंडिया के लोकेश बालाचंद्रन ने फिल्म को 2.5/5 सितारे देते हुए लिखा, "लोलू सभा मारन के वन-लाइनर्स और अपहरणकर्ताओं में से एक की भूमिका निभाने वाले मरीयम जॉर्ज के प्रदर्शन ने दर्शकों को बीच-बीच में मनोरंजन किया।" 
* द हिंदू के श्रीनिवास रामानुजम ने लिखा, "निर्देशक रत्ना कुमार, जिन्होंने पहले मेयाधा मान और आडाई बनाई थी, ने गुलु गुलु के साथ एक नया रास्ता अपनाया है। हालांकि, परिणाम वैसा हास्य उन्माद नहीं है जैसा कि होना चाहिए था।"
* न्यूज9 लाइव की रंजनी कृष्णकुमार ने फिल्म को 5/5 सितारे देते हुए कहा, "गुलु गुलु आपको कभी भी इसके उदासी में नहीं डुबोता लेकिन इसके हास्य में भी आपको आराम नहीं करने देता।"
* ओटीटी प्ले के समीक्षक ने 2.5/5 सितारे देते हुए लिखा, "एक ब्लैक कॉमेडी जो असंगत लेखन से निराश करती है।" 
* सिनेमाएक्सप्रेस के सुधीर श्रीनिवासन ने 2/5 सितारे देते हुए लिखा, "गुलु गुलु की समस्या विचारधारा की नहीं है।"
= इन्हें भी देखें =
* उदयनिधि स्टालिन 
* बॉक्स ऑफिस 
* तमिल भाषा 
* टेलीवीजन 
* तमिलनाडु 
= संदर्भ सूची =
शालिमार रेलवे स्टेशन

शालिमार रेलवे स्टेशन हावड़ा पर दबाव कम करने के उद्देश्य को ध्यान रखकर किया गया है। यह संतरागाछी और शालिमार को जोड़ने का कार्य करती है। कोलकाता के प्रमुख दो रेलवे हावड़ा और सियालदह स्टेशनों में गिना जाता है। शालिमार स्टेशन हावड़ा के शिबपुर इलाके में स्थित है। यह कोलकाता क्षेत्र का सबसे स्वच्छ, सुव्यवस्थित और सबसे कम व्यस्त रेलवे टर्मिनल है।

## सन्दर्भ

## इन्हें भी देखें
* हावड़ा रेलवे स्टेशन
* सियालदह जंक्शन
## बाहरी कड़ियाँ

* Shalimar Train Station

श्रेणी:रेलवे स्टेशन
श्रेणी:पश्चिम बंगाल में रेलवे स्टेशन
बांद्रा बैंडस्टैंड

बांद्रा बैंडस्टैंड, जिसे बैंडस्टैंड प्रोमेनेड के नाम से भी जाना जाता है, मुंबई, के बांद्रा इलाके में समुद्र के किनारे एक 1.2 किलोमीटर लंबी पैदल पथ है। यह एक लोकप्रिय हैंगआउट स्पॉट, जॉगिंग ट्रैक और पार्क के रूप में प्रसिद्ध है। बांद्रा बैंडस्टैंड मुंबई में एक प्रमुख स्थान है जो अपनी प्राकृतिक सुंदरता और विभिन्न सांस्कृतिक और मनोरंजन गतिविधियों के कारण स्थानीय और पर्यटकों दोनों को आकर्षित करता है।

= आकर्षण = 
**एम्फीथिएटर और आर्टिस्ट्स कोर्ट :** 
* प्रोमेनेड के लैंड्स एंड की ओर एक एम्फीथिएटर है, जो मुंबई फेस्टिवल, सेलिब्रेट बांद्रा और अन्य कार्यक्रमों जैसे कॉन्सर्ट, शास्त्रीय नृत्य और अन्य प्रस्तुतियों के लिए एक स्थल के रूप में कार्य करता है। 'आर्टिस्ट्स कोर्ट' एक और प्रदर्शन स्थल है जो रविवार को सार्वजनिक जैम सत्रों का साक्षी बनता है।

**बांद्रा किला :** 
* बांद्रा किला, जिसे कास्टेला डे अगुआडा के नाम से भी जाना जाता है, होटल ताज लैंड्स एंड के समीप स्थित है। इसे पुर्तगालियों द्वारा 1640 में एक वॉचटॉवर के रूप में महिम बे, अरब सागर और महिम के दक्षिणी द्वीप पर नजर रखने के लिए बनाया गया था। कास्टेला डे अगुआडा को कई हिंदी फिल्मों में दिखाया गया है, जैसे दिल चाहता है, बुद्धा मिल गया और जाने तू... या जाने ना। 

= चित्र =

File:MumbaiClimate.jpg|बैंडस्टैंड पर सूर्यास्त
File:Mount Mary Church (Bombay).jpg|माउंट मैरी चर्च, बैंडस्टैंड प्रोमेनेड, बैंड्रा
File:Castella de Aguada 3.jpg|कैस्टेला डी अगुआडा, जिसे बांद्रा किला भी कहा जाता है
File:Castella de Aguada 11.jpg|कैस्टेला डी अगुआडा, जो महिम बे, अरब सागर और महिम के दक्षिणी द्वीप पर एक वॉचटावर है
File:Kadeshwari Devi Temple Bandra Bandstand.jpg|कadeshवारी देवी मंदिर, बैंड्रा


**बांद्रा-वरली सी लिंक :** 
* बांद्रा-वरली सी लिंक, जिसे आधिकारिक तौर पर राजीव गांधी सी लिंक कहा जाता है, एक केबल-स्टे ब्रिज है जो पश्चिम मुंबई में बांद्रा को वरली और नरीमन पॉइंट से जोड़ता है।  यह लिंक बांद्रा और वरली के बीच की यात्रा का समय 45 से 60 मिनट से घटाकर 7 मिनट कर देता है। इस लिंक पर प्रतिदिन लगभग 37,500 वाहनों का यातायात होता है।.

**माउंट मैरी चर्च :** 
* माउंट मैरी चर्च, जिसे आधिकारिक तौर पर बेसिलिका ऑफ आवर लेडी ऑफ द माउंट कहा जाता है, मुंबई के सबसे पुराने चर्चों में से एक माना जाता है। यह चर्च एक पहाड़ी पर स्थित है, जो समुद्र तल से लगभग 80 मीटर ऊपर बांद्रा बैंडस्टैंड से अरब सागर की ओर देखता है। यह हर साल लाखों भक्तों और तीर्थयात्रियों को आकर्षित करता है।

**वॉक ऑफ द स्टार्स :** 
* वॉक ऑफ द स्टार्स, बैंडस्टैंड प्रोमेनेड का 2 किलोमीटर लंबा खंड है, जो बॉलीवुड फिल्म सितारों का सम्मान करता है। इस पथ पर प्रसिद्ध बॉलीवुड अभिनेताओं की लगभग छह प्रतिमाएं और अन्य सितारों के हस्ताक्षर और हाथ के निशान के साथ लगभग 100 पीतल की प्लेटें लगाई गई थीं। यह हॉलीवुड वॉक ऑफ फेम से प्रेरित था और UTV द्वारा वित्त पोषित और निजी रूप से प्रबंधित किया गया था। दिसंबर 2014 तक, वॉक ऑफ द स्टार्स प्रोमेनेड के इस खंड को हटा दिया गया था।

## इन्हें भी देखें
* दिल चाहता फ़िल्म

* राजीव गांधी

* मुंबई 

= संदर्भ सूची =
धारावी बैंक (2022 वेब सीरीज)

***धारावी बैंक*** एक भारतीय क्राइम ड्रामा स्ट्रीमिंग टेलीविजन सीरीज है जिसके निर्देशक समित कक्कड़ है और इसमें अभिनेता सुनील शेट्टी, विवेक ओबेरॉय, सोनाली कुलकर्णी और समीक्षा भटनागर ने अभिनय किया हैं। इस सीरीज से सुनील शेट्टी ने ओटीटी डेब्यू किया।
## कलाकार
कलाकारों की मूल सूची शो से ली गई हैं।
* सुनील शेट्टी थलाइवन के रूप में
* विवेक ओबेरॉय जयंत गावस्कर के रूप में
* समीक्षा भटनागर इरावती, इरा गावस्कर के रूप में, जयंत की पत्नी
* श्रुति श्रीवास्तव सकीना के रूप में
* संतोष जुवेकर संतोष म्हात्रे के रूप में
* अनंगद राज विनायक वीनू गावस्कर के रूप में, जेसीपी जयंत गावस्कर और इरावती के बेटे
* सोनाली कुलकर्णी जानवी सुर्वे के रूप में
* सिद्धार्थ मेनन वीरभद्र के रूप में
* वामसी कृष्णा शिव के रूप में
* शांतिप्रिया बोनम्मा के रूप में
* फ्रेडी दारूवाला महेश के रूप में
* ल्यूक केनी माइकल के रूप में
* भावना राव दीपा के रूप में, थलाइवन की बेटी
* नागेश  भोसले घनश्याम म्हात्रे के रूप में
* हितेश भोजराज अंडरकवर पुलिस शार्पशूटर के रूप में
* रोहित पाठक राजन के रूप में थलाइवन के दामाद
* जयवंत वाडकर फ्रांसिस के रूप में
* चिन्मय मान्डलेकर दाजी मालुसरे के रूप में
* कृष्णकांत सिंह बुंदेला मुस्लिम वूडू मैन के रूप में

## कथानक
यह सीरीज धारावी के सबसे प्रभावशाली व्यक्ति के साथ-साथ कई राजनेताओं के भगवान के रूप में थलाइवन (सुनील शेट्टी) के उदय की कहानी है। राजनीतिक लाभ के लिए मुख्यमंत्री जानवी सुर्वे (सोनाली कुलकर्णी) जेसीपी जयंत गावस्कर (विवेक ओबेरॉय) को बुलाती है और थलाइवन को मारने का आदेश देती है। गावस्कर इस आदेश को व्यक्तिगत (क्योंकि थलाइवा ने उनके बच्चे को मार डाला था) प्रतिशोध और पेशेवर कार्य दोनों के रूप में लेते हैं। गावस्कर की मुंबई पुलिस और थलाइवन के गिरोह के बीच संघर्ष शुरू होता है लेकिन कुछ राजनीतिक मोड़ थलाइवन को बचा लेते हैं।

## समीक्षा
**धारावी बैंक** के सीज़न 1 को सकारात्मक और नकारात्मक दोनों समीक्षाएं मिलीं। एनडीटीवी के लिए सैबल चटर्जी ने 2/5 स्टार दिए और लिखा "धारावी बैंक में उस तरह के कथात्मक भंडार का अभाव है जो एक सम्मोहक थ्रिलर को जन्म दे सके।" हिंदुस्तान टाइम्स के लिए अभिमन्यु माथुर ने लिखा "धारावी बैंक कुछ लोगों को पसंद आएगी जो पुराने जमाने के गैंगस्टर ड्रामा को अति-उत्साही एक्शन के साथ पसंद करते हैं। लेकिन यह शो बहुत पुराने जमाने का है और क्लासिक तरीके का नहीं है।"
## सन्दर्भ

## बाहरी कड़ियाँ
*

श्रेणी:भारतीय ड्रामा वेब सीरीज़
श्रेणी:2022 वेब सीरीज़ डेब्यू
श्रेणी:हिंदी भाषा की वेब सीरीज़
श्रेणी:MX प्लेयर ओरिजिनल प्रोग्रामिंग
भामा कुरुप

**रेखिता आर कुरुप** (स्टेज नाम **भामा**) भारतीय पूर्व अभिनेत्री हैं। उन्होंने मुख्य रूप से मलयालम और कन्नड़ भाषा की फ़िल्मों में अभिनय किया। उन्होंने सन् 2007 में ए.के. लोहितदास द्वारा निर्देशित मलयालम फ़िल्म *निवेद्यम* से सिनेमा में अपनी शुरुआत की और 42 से अधिक फ़िल्मों में अभिनय किया।

## निजी जीवन
भामा राजेंद्र कुरुप और शैलजा की सबसे छोटी बेटी हैं। उनकी दो बड़ी बहनें रेशमिता आर कुरुप और रंजीता आर कुरुप हैं।

भामा ने सेंट मैरी हायर सेकेंडरी स्कूल, मनारकाड और इन्फैंट जीसस बेथनी कॉवेंट गर्ल्स हायर सेकेंडरी स्कूल, मनारकाड से अपनी स्कूली शिक्षा प्राप्त की। उन्होंने पत्राचार पाठ्यक्रम द्वारा समाजशास्त्र में स्नातक की उपाधि प्राप्त की।

भामा एक एकल अभिभावक माँ हैं जो अपनी बेटी गौरी के साथ रहती हैं।
## कैरियर
फ़िल्म इंडस्ट्री में आने से पहले, वह सूर्या टीवी पर थाली नामक शो की संचालक थीं। उन्होंने एक ईसाई भक्ति एल्बम में भी काम किया है। निर्देशक लोहितादास ने उन्हें निवेद्यम में अपनी पहली फ़िल्म की मुख्य नायिका के रूप में चुना। उनकी दूसरी फ़िल्म विनयन द्वारा निर्देशित हरेंद्रन ओरु निष्कलंकन थी, जिसमें उन्हें मणिकुट्टन के साथ कास्ट किया गया था। उन्होंने जॉनी एंटनी द्वारा निर्देशित साइकिल में विनीत श्रीनिवासन के साथ जोड़ी बनाई।

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:कोट्टायम की अभिनेत्रियाँ
श्रेणी:मलयालम सिनेमा की अभिनेत्रियाँ
श्रेणी:तमिल सिनेमा की अभिनेत्रियाँ
श्रेणी:कन्नड़ सिनेमा की अभिनेत्रियाँ
श्रेणी:तेलुगु सिनेमा की अभिनेत्रियाँ
श्रेणी:भारतीय फ़िल्म अभिनेत्रियाँ
भवतारिणी

**भवतारिणी राजा** (23 जुलाई 1976 – 25 जनवरी 2024) भारतीय पार्श्वगायिका और संगीतकार थीं। वो प्रसिद्ध संगीतकार इलैयाराजा की इकलौती बेटी और युवान शंकर राजा और कार्तिक राजा की बहन थीं। 1990 के दशक में अपने कैरियर की शुरुआत करते हुए, उन्होंने ज़्यादातर अपने पिता और भाइयों के निर्देशन में गाने गाए। उन्हें अपने पिता द्वारा रचित फ़िल्म भारती के गीत "माइल पोला पोन्नु ओन्नु" के गायन के लिए 2000 में सर्वश्रेष्ठ महिला पार्श्व गायिका का राष्ट्रीय फ़िल्म पुरस्कार दिया गया था।

## कैरियर
भवतारिणी राजा ने *माई डियर कुट्टीचथन* के लिए एक पार्श्व गायिका के रूप में अपनी शुरुआत की। उसके बाद से, उन्होंने ज़्यादातर अपने पिता और भाइयों द्वारा रचित एल्बमों में गाया।

भवतारिणी ने सन् 2002 की फ़िल्म *मित्र, माई फ्रेंड* के लिए संगीतकार के रूप में काम किया, जिसका निर्देशन रेवती ने किया था, जिसमें शोभना ने मुख्य भूमिका निभाई थी। इसके बाद उन्होंने *अवुना* (2003) के साथ तेलुगु फ़िल्म उद्योग में कदम रखा। उन्होंने शिल्पा शेट्टी, अभिषेक बच्चन और सलमान खान अभिनीत रेवती द्वारा निर्देशित फिर मिलेंगे के लिए भी संगीत तैयार किया। जून 2012 में, उन्हें वेल्लाची नामक एक गाँव-आधारित परियोजना के लिए धुन बनाने के लिए चुना गया।

## निजी जीवन
भवतारिणी का विवाह विज्ञापन कार्यकारी, आर॰सबरीराज से हुआ था, जो एस.एन. रामचंद्रन के बेटे थे। रामचंद्रन एक पूर्व पत्रकार हैं, जिन्होंने प्रकाशन में कदम रखा और कन्नन एडवरटाइजिंग की शुरुआत की। भवतारिणी ने चेन्नई के रोज़री मैट्रिक स्कूल में पढ़ाई की। इसके बाद उन्होंने चेन्नई के पीटर्स रोड स्थित आदर्श विद्यालय में हायर सेकेंडरी स्कूल में पढ़ाई की। दंपति के कोई बच्चे नहीं थे।
## मृत्यु
भवतारिणी की मृत्यु 25 जनवरी 2024 को 47 वर्ष की आयु में श्रीलंका के कोलंबो में कैंसर के इलाज के दौरान हुई। उनके शव को चेन्नई में उनके पिता के घर ले जाया गया और बाद में उनके पैतृक गांव ले जाया गया, जहां उनका अंतिम संस्कार किया गया।

## सन्दर्भ

## बाहरी कड़ियाँ
* 
* 

श्रेणी:1976 में जन्मे लोग
श्रेणी:२०२४ में निधन
श्रेणी:तमिल पार्श्व गायक
श्रेणी:तमिलनाडु के संगीतकार
श्रेणी:भारतीय महिला पार्श्व गायिका
श्रेणी:सर्वश्रेष्ठ महिला पार्श्व गायिका राष्ट्रीय फिल्म पुरस्कार विजेता
श्रेणी:श्रीलंका में कैंसर से मृत्यु